Uitstaande Suid-Afrikaners vereerPres. Jacob Zuma Foto: Elmond Jiyane Pres. Jacob Zuma sal Dinsdagaand verskeie nasionale ordes aan Suid-Afrikaners en buitelanders, wat in verskeie sektore tot die vooruitgang van die land bygedra het, toeken. Volgens die presidensie moes dié toekennings al in April al geskied het “maar dit is uitgestel weens verskeie xenofobiese aanvalle in dié tyd”. Die presidensie het ook gesê dit is betekenisvol om dié toekennings gedurende versoeningsmaand te maak, aangesien dit “help om eenheid en versoening te bewerkstellig”. Die toekennings sluit meer die Orde van Mendi in, wat toegeken word vir dapperheid. Ontvangers sluit Joe Morolong en Jetro Ndlovu in. Die Orde van Ikhamanga vereer mense wat presteer het op die gebied van kuns, kultuur, literatuur, musiek, joernalistiek en sport. Ontvangers sluit in Themba Patrick en die voormalige Olimpiese atleet, Mbulaeni Mulaudzi, wat postuum vereer word. Die Orde van Baobab word aan mense toegeken wat ‘n betekenisvolle bydrae gemaak het tot gemeenskapsdiens, sake en ekonomie, wetenskap, medisyne en tegnologiese innovasie. Ontvangers van dié toekenning sluit in oudregter Yvonne Mokgoro en die stigter van die Protea-hotelgroep, Otto Stehlik. Die Orde van Luthuli word aan onder meer aan Kay Moonsamy en William Frankel toegeken vir hul bydrae tot demokrasie, konflikoplossing en die bevordering van menseregte. Buitelanders soos Peter Hain van Engeland en Vladimir Kazimirov van Rusland, word met die Orde van Metgeselle vereer vir hul vriendskap en bystand aan Suid-Afrika.